title: Vykonávacie nariadenie Komisie (EÚ) 2020/567 z 22. apríla 2020, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
                  24.4.2020

                  SK

                  Úradný vestník Európskej únie

                  L 129/5

         VYKONÁVACIE NARIADENIE KOMISIE (EÚ) 2020/567
         z 22. apríla 2020,
         ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
         so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
         keďže:

                     (1)

                     Nariadením Komisie (ES) č. 1484/95 (3) sa stanovili pravidlá uplatňovania systému dodatkových dovozných ciel a reprezentatívne ceny v sektoroch hydinového mäsa a vajec a pre vaječný albumín.

                     (2)

                     Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť, pričom sa zohľadňujú rozdiely v cenách v závislosti od pôvodu.

                     (3)

                     Nariadenie (ES) č. 1484/95 by sa preto malo zodpovedajúcim spôsobom zmeniť.

                     (4)

                     Treba zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, a preto by toto nariadenie malo nadobudnúť účinnosť dňom jeho uverejnenia,

               PRIJALA TOTO NARIADENIE:

            Článok 1
            Príloha I k nariadeniu (ES) č. 1484/95 sa nahrádza textom uvedeným v prílohe k tomuto nariadeniu.

            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. apríla 2020

                  Za Komisiu

                  v mene predsedníčky

               Wolfgang BURTSCHER

                  generálny riaditeľ

                  Generálne riaditeľstvo pre poľnohospodárstvo a rozvoj vidieka

            (1)  Ú. v. EÚ L 347, 20.12.2013, s. 671.

            (2)  Ú. v. EÚ L 150, 20.5.2014, s. 1.

            (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

            PRÍLOHA

                     „PRÍLOHA I

                                 Číselný znak KN

                                 Opis tovaru

                                 Reprezentatívna cena
                                 (v EUR/100 kg)

                                 Zábezpeka podľa článku 3
                                 (v EUR/100 kg)

                                 Pôvod (1)

                                 0207 12 90

                                 Mrazené trupy z hydiny druhu Gallus domesticus, známe ako „kurčatá 65 %“

                                 128,7

                                 0

                                 AR

                                 0207 14 10

                                 Mrazené vykostené kusy z hydiny druhu Gallus domesticus

                                 212,3
                                 195,3
                                 269,6
                                 220,7

                                 26
                                 32
                                 9
                                 24

                                 AR
                                 BR
                                 CL
                                 TH

                                 1602 32 11

                                 Nevarené prípravky z hydiny druhu Gallus domesticus

                                 192,6

                                 28

                                 BR

               “

               (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).


title: Vykonávacie nariadenie Komisie (EÚ) 2020/568 z 23. apríla 2020, ktorým sa vývoz určitých výrobkov podmieňuje vydaním vývozného povolenia

text:
                  24.4.2020

                  SK

                  Úradný vestník Európskej únie

                  L 129/7

         VYKONÁVACIE NARIADENIE KOMISIE (EÚ) 2020/568
         z 23. apríla 2020,
         ktorým sa vývoz určitých výrobkov podmieňuje vydaním vývozného povolenia
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/479 z 11. marca 2015 o spoločných pravidlách pre vývozy (1), a najmä na jeho článok 6,
         keďže:

                     (1)

                     Európska komisia 15. marca 2020 uverejnila vykonávacie nariadenie (EÚ) 2020/402 (2), ktorým sa vývoz určitých osobných ochranných prostriedkov (OOP) podmieňuje vydaním vývozného povolenia podľa článku 5 nariadenia (EÚ) 2015/479. Uvedené nariadenie bolo zmenené vykonávacím nariadením Komisie (EÚ) 2020/426 z 19. marca 2020 (3).

                     (2)

                     Nariadenie (EÚ) 2020/402 a jeho zmena sa uplatňujú počas obmedzeného obdobia šiestich týždňov.

                     (3)

                     Keďže epidemiologická kríza vyvolaná ochorením COVID-19 pretrváva, dopyt v rámci Únie po osobných ochranných prostriedkoch (OOP), ku ktorým patria ochranné rúška (a chirurgické rúška), rukavice, ochranné okuliare, ochranné štíty na tvár a kombinézy, zostáva veľmi vysoký, ba neustále silnie. K nedostatku na vnútornom trhu viedol najmä dopyt po určitých typoch OOP. Vzhľadom na svoju povahu a prevládajúce okolnosti predstavuje tento druh prostriedkov nevyhnutný výrobok, keďže je potrebný na zabránenie ďalšiemu šíreniu ochorenia a zabezpečenie ochrany zdravia zdravotníckeho personálu starajúceho sa o nakazených pacientov.

                     (4)

                     Neustále sa vyvíja úsilie o pomoc pri urýchlenom a primeranom zabezpečení ochranných prostriedkov v celej EÚ. Posilnili sa výrobné kapacity osobných ochranných prostriedkov. Komisia dokončila spoločné obstarávanie osobných ochranných prostriedkov, do ktorého sa zapojilo 25 členských štátov. Ukazuje sa, že tieto iniciatívy sú úspešné a prostriedky budú podľa plánu k dispozícii dva týždne od podpísania zmlúv medzi členskými štátmi a uchádzačmi.

                     (5)

                     V rámci mechanizmu Únie v oblasti civilnej ochrany sa Európska komisia rozhodla vytvoriť strategickú rezervu zdravotníckeho vybavenia v rámci systému rescEU, ako sú napríklad pľúcne ventilátory a ochranné rúška, s cieľom pomôcť krajinám EÚ v súvislosti s pandémiou COVID-19. Táto rezerva, v plnej miere financovaná Komisiou formou priamych grantov, sa bude nachádzať v jednom alebo vo viacerých členských štátoch.

                     (6)

                     Komisia takisto zriadila stredisko na koordináciu ponuky a dopytu aj pre oblasť OOP, ktorého cieľom je koordinovať snahu o zladenie dopytu a ponuky v rámci EÚ a uľahčiť primerané fungovanie vnútorného trhu.

                     (7)

                     Napriek týmto opatreniam a vzhľadom na zvýšenú potrebu OOP v Únii dopyt ešte stále nezodpovedá ponuke v rámci Únie, najmä pokiaľ ide o určité typy OOP, ktoré sú nevyhnutné na prevenciu šírenia tejto choroby a na ošetrovanie pacientov.

                     (8)

                     V súvislosti s úsilím o prekonanie kritického nedostatku určitých typov OOP v Únii sú opodstatnené ďalšie opatrenia, ktoré by prispeli k náprave nedostatku OOP a zabránili jeho opätovnému vzniku.

                     (9)

                     Tieto opatrenia, zamerané na ochranu zdravia a vplývajúce na obchod, by mali byť cielené, primerané, transparentné a dočasné.

                     (10)

                     V spoločnom vyhlásení z 26. marca členovia Európskej rady zdôraznili, že prijatie rozhodnutia o povolení potrebnom na vývoz osobných ochranných prostriedkov by malo viesť k úplnému a účinnému zrušeniu všetkých foriem vnútorných zákazov alebo obmedzení.

                     (11)

                     Zámerom Únie nie je obmedzovať vývoz nad rámec toho, čo je absolútne nevyhnutné, a v tejto situácii globálnej pandémie Únia hodlá presadzovať zásadu medzinárodnej solidarity. Opatrenia Únie by preto mali byť primerané a mali by zabezpečiť, aby vývoz, na ktorý bolo vydané povolenie, bol naďalej možný. Členské štáty by preto za osobitných okolností mali udeľovať vývozné povolenia, keď predmetná zásielka nepredstavuje ohrozenie skutočnej potreby OOP v Únii a slúži na uspokojenie legitímnej potreby na oficiálne alebo profesionálne lekárske použitie v tretej krajine. Členské štáty by naopak nemali povoliť vývoz, ktorý by viedol k špekulatívnemu narušeniu a slúžil by na vytváranie zásob a hromadenie základných prostriedkov, hoci ich objektívna potreba je malá alebo žiadna.

                     (12)

                     Systém vývozných povolení by mal napraviť nedostatok základných výrobkov v rámci hraníc Únie alebo zabrániť takejto situácii. Hlavným cieľom takéhoto systému by bolo chrániť verejné zdravie v rámci Únie.

                     (13)

                     Administratívne postupy týkajúce sa týchto povolení by mali počas trvania tohto dočasného systému ostať v právomoci členských štátov.

                     (14)

                     Na základe zásady medzinárodnej solidarity by členské štáty mali povoliť vývoz s cieľom umožniť poskytovanie pohotovostných zásob v kontexte humanitárnej pomoci.

                     (15)

                     Členské štáty by mali kladne posúdiť udelenie povolení, ak je vývoz určený pre štátne orgány, verejné orgány a iné verejnoprávne subjekty, ktoré sú zodpovedné za distribúciu alebo zabezpečenie OOP pre osoby postihnuté alebo ohrozené ochorením COVID-19 alebo zapojené do boja proti šíreniu COVID-19.

                     (16)

                     Povolenia by sa mali udeliť len vtedy, pokiaľ objem vývozu nie je taký, aby predstavoval hrozbu pre dostupnosť prostriedkov OOP na trhu predmetného členského štátu alebo inde v Únii na účely splnenia cieľa tohto nariadenia. Pred udelením takéhoto povolenia by sa členské štáty mali v tejto súvislosti obrátiť na stredisko na koordináciu ponuky a dopytu zriadené Komisiou. Členské štáty sa však nemusia obracať na stredisko na koordináciu ponuky a dopytu v prípade povolení na pohotovostné zásoby v rámci humanitárnej pomoci.

                     (17)

                     Pri rozhodovaní o tom, či udeliť vývozné povolenie, by členské štáty mali zohľadniť aj splnenie povinností týkajúcich sa dodania v rámci postupu spoločného obstarávania alebo rezervy rescEU zo strany Únie a členských štátov, podpory činnosti Svetovej zdravotníckej organizácie (WHO), podpory koordinovaných reakcií na úrovni EÚ na krízové situácie alebo na žiadosť o pomoc zo strany tretích krajín alebo medzinárodných organizácií.

                     (18)

                     Zvážiť by sa mal aj stupeň integrácie trhu s príslušnými výrobkami medzi časťami colného územia Únie a inými krajinami alebo územiami, bez ohľadu na to, či sa dosiahla na základe dohody o vytvorení zóny voľného obchodu, alebo z iných dôvodov, ako je napríklad geografická blízkosť alebo historické väzby. Rovnako by bolo kontraproduktívne narušiť úzko integrované hodnotové reťazce a distribučné siete, ktoré sa už vytvorili na základe týchto dohôd alebo inak, a to najmä v prípade susediacich krajín a ekonomík.

                     (19)

                     Toto nariadenie by sa malo uplatňovať na určité typy OOP. S cieľom zabezpečiť súdržnosť by mal byť opis typov OOP, na ktoré sa vzťahuje systém povolení stanovený týmto nariadením, v súlade so zodpovedajúcimi špecifikáciami prostriedkov, ktoré sú predmetom spoločného obstarávania, ktorým sa identifikovali osobitné potreby v Únii. Číselné znaky KN by sa mali uvádzať len pre informáciu.

                     (20)

                     Cieľom strediska na koordináciu ponuky a dopytu je zabezpečiť primeranosť ponuky, aby dokázala uspokojiť dopyt po všetkých typoch OOP na trhu Únie. Na základe toho môže vzniknúť potreba prehodnotiť rozsah pôsobnosti prílohy I a výrobkov, na ktoré sa toto nariadenie vzťahuje. Preskúmanie rozsahu pôsobnosti by malo vychádzať z priebežného posudzovania potreby kritického vybavenia súvisiaceho s bojom proti pandémii COVID-19 a jeho potenciálneho nedostatku. Osobitná pozornosť by sa mala venovať výrobkom, na ktoré sa vzťahuje spoločné obstarávanie, ako aj výrobkom vyžiadaným v rámci mechanizmu Únie v oblasti civilnej ochrany, ako napríklad iným druhom OOP, pľúcnym ventilátorom a laboratórnym výrobkom (testovacím súpravám).

                     (21)

                     Jednotný trh so zdravotníckymi a osobnými ochrannými prostriedkami je za hranicami Únie úzko integrovaný a podobne sú na tom aj výrobné hodnotové reťazce a distribučné siete týchto výrobkov. Platí to najmä pre členské štáty Európskeho združenia voľného obchodu a západný Balkán, ktoré sa zapájajú do procesu hĺbkovej integrácie s Úniou. Podmieňovanie vývozu určitých osobných ochranných prostriedkov do týchto krajín vývozným povolením by bolo kontraproduktívne vzhľadom na úzku integráciu výrobných hodnotových reťazcov a distribučných sietí, keď takéto osobné ochranné prostriedky predstavujú nevyhnutný výrobok potrebný na zabránenie ďalšiemu šíreniu ochorenia a zabezpečenie ochrany zdravia zdravotníckeho personálu starajúceho sa o nakazených pacientov. Preto je vhodné vyňať takéto krajiny z rozsahu pôsobnosti tohto nariadenia.

                     (22)

                     Takisto je vhodné z požiadavky vývozného povolenia vyňať tie zámorské krajiny a územia, ktoré sú uvedené v prílohe II k zmluve, ako aj Faerské ostrovy, Andorru, San Maríno, Vatikánsky mestský štát a Gibraltár, keďže majú osobitnú závislosť od metropolitných dodávateľských reťazcov členských štátov, ku ktorým sú pripojené, alebo prípadne od dodávateľských reťazcov susedných členských štátov.

                     (23)

                     Toto nariadenie by sa malo uplatňovať na vývoz tovaru Únie z colného územia Únie. Krajiny, ktoré sú súčasťou tohto colného územia, preto nepotrebujú výnimku, aby mohli prijímať neobmedzené zásielky z Únie. To sa týka najmä Monackého kniežatstva (4). Naopak, územia členských štátov, ktoré sú výslovne vyňaté z colného územia Únie, by nemali podliehať požiadavke vývozného povolenia, a preto by sa ne tiež mala vzťahovať výnimka. To sa týka území Büsingen, Heligoland, Livigno, Ceuta a Melilla. Výnimka z uplatňovania tohto nariadenia by sa takisto mala vzťahovať aj na vývoz na kontinentálny šelf členského štátu alebo do výhradnej hospodárskej zóny, ktorú členský štát vyhlásil podľa Dohovoru Organizácie Spojených národov o morskom práve.

                     (24)

                     Opatrenia stanovené v tomto nariadení by sa nemali uplatňovať na obchod medzi členskými štátmi EÚ. Podľa článku 127 ods. 3 dohody o vystúpení sa Spojené kráľovstvo Veľkej Británie a Severného Írska má počas prechodného obdobia považovať za členský štát, a nie za tretiu krajinu.

                     (25)

                     Niektoré z uvedených krajín v súčasnosti uplatňujú vývozné obmedzenia na osobné ochranné prostriedky.

                     (26)

                     Orgány krajín a území vyňatých zo systému vývozných povolení by mali poskytnúť primerané záruky v tom zmysle, že budú kontrolovať svoj vlastný vývoz dotknutých výrobkov tak, aby sa predišlo ohrozeniu cieľa, ktorý sleduje vykonávacie nariadenie (EÚ) 2020/402. Komisia by to mala pozorne monitorovať.

                     (27)

                     Aby sa predišlo ohrozeniu cieľa, ktorý sleduje toto nariadenie, orgány vyňatých krajín a území by mali sprístupniť takýto vývoz do Únie.

                     (28)

                     S cieľom pravidelne posudzovať situáciu a zabezpečiť transparentnosť a konzistentnosť by členské štáty mali podávať Komisii správy o svojich rozhodnutiach o udelení alebo zamietnutí žiadostí o vývozné povolenia. Komisia by mala tieto informácie pravidelne zverejňovať s riadnym zohľadnením ich dôverného charakteru.

                     (29)

                     Požiadavky na predchádzajúce povolenie sú výnimočného charakteru, mali by byť cielené a mali by mať obmedzené trvanie. S cieľom zabezpečiť, aby tieto opatrenia nezostali v platnosti dlhšie, ako je potrebné, mali by sa uplatňovať počas obdobia 30 dní. Na základe vývoja z hľadiska šírenia ochorenia COVID-19 aj z hľadiska primeranosti ponuky a dopytu by Komisia mala situáciu pravidelne prehodnocovať a podľa potreby by mala zvážiť potrebu skrátiť alebo predĺžiť trvanie opatrení.

                     (30)

                     Opatrenia stanovené v tomto nariadení sú v súlade so stanoviskom výboru zriadeného článkom 3 ods. 1 nariadenia (EÚ) 2015/479,

               PRIJALA TOTO NARIADENIE:

            Článok 1
            Vymedzenie pojmov
            Na účely tohto nariadenia:

                        1.

                        „vývoz“ je colný režim vývoz v zmysle článku 269 nariadenia (EÚ) č. 952/2013;

                        2.

                        „colné územie Európskej únie“ je územie v zmysle článku 4 nariadenia (EÚ) č. 952/2013.

            Článok 2
            Vývozné povolenie

               1.   Na vývoz určitých typov OOP uvedených v prílohe I, či už s pôvodom v Únii alebo mimo nej, sa vyžaduje vývozné povolenie vypracované v súlade s formulárom uvedeným v prílohe II. Takéto povolenie sa obmedzuje na tovar Únie (5) a nevyžaduje sa pre tovar, ktorý nie je tovarom Únie. Udeľujú ho príslušné orgány členského štátu, v ktorom sídli vývozca, a vydáva sa písomne alebo elektronicky.

               2.   Vývozné povolenie sa vyžaduje pre každý vývoz a predkladá sa vtedy, keď je tovar deklarovaný na vývoz a najneskôr v okamihu prepustenia tovaru.

               3.   Bez predloženia platného vývozného povolenia je vývoz takéhoto tovaru zakázaný.

               4.   Na vývoz do Albánskej republiky, Andorry, Bosny a Hercegoviny, na Faerské ostrovy, do Gibraltáru, Islandskej republiky, Kosova (6), Lichtenštajnského kniežatstva, Čiernej Hory, Nórskeho kráľovstva, Severomacedónskej republiky, Sanmarínskej republiky, Srbska, Švajčiarskej konfederácie, Vatikánskeho mestského štátu, ako aj do zámorských krajín a území uvedených v prílohe II k zmluve sa opatrenia uvedené v odsekoch 1 a 2 nevzťahujú. To isté sa uplatňuje pri vývoze do Büsingenu, na Heligoland, do Livigna a Ceuty a Melilly.

               5.   Na vývoz do zariadení umiestnených na kontinentálnom šelfe členského štátu alebo do výhradnej hospodárskej zóny vyhlásenej členským štátom podľa Dohovoru Organizácie Spojených národov o morskom práve sa opatrenia uvedené v odsekoch 1 a 2 nevzťahujú.

               6.   Na základe zásady solidarity členské štáty povoľujú vývoz určený na použitie v tretích krajinách s cieľom umožniť poskytovanie pohotovostných zásob v kontexte humanitárnej pomoci. Členské štáty spracúvajú žiadosti o vývozné povolenia urýchlene a čo najskôr, ale najneskôr do dvoch pracovných dní odo dňa, keď boli príslušným orgánom poskytnuté všetky požadované informácie.

               7.   Členské štáty by mali kladne posúdiť udelenie povolení, ak je vývoz určený pre štátne orgány, verejné orgány a iné verejnoprávne subjekty, ktoré sú zodpovedné za distribúciu alebo zabezpečenie OOP pre osoby postihnuté alebo ohrozené ochorením COVID-19 alebo zapojené do boja proti šíreniu COVID-19. Tieto povolenia by sa mali udeliť len vtedy, pokiaľ objem vývozu nie je taký, aby predstavoval hrozbu pre dostupnosť OOP uvedených v prílohe I na trhu predmetného členského štátu alebo inde v Únii. Členské štáty v tejto súvislosti pred udelením takéhoto povolenia informujú Komisiu na e-mailovej adrese SG-CCH@ec.europa.eu. Komisia vydáva stanovisko do 48 hodín od prijatia informácie.

            Článok 3
            Procedurálne aspekty

               1.   Ak sa OOP uvedené v prílohe I nachádzajú v jednom alebo vo viacerých členských štátoch iných ako členský štát, v ktorom bola žiadosť o vývozné povolenie podaná, táto skutočnosť sa uvádza v žiadosti. Príslušné orgány členského štátu, v ktorom bola žiadosť o vývozné povolenie podaná, bezodkladne konzultujú s príslušnými orgánmi členského štátu alebo členských štátov, v ktorých sa tovar nachádza, a poskytnú príslušné informácie. Konzultovaný členský štát alebo štáty oznámia čo najskôr, ale najneskôr do piatich pracovných dní akékoľvek námietky, ktoré by mohli prípadne mať voči udeleniu takéhoto povolenia, čo bude záväzné pre členský štát, v ktorom bola žiadosť podaná.

               2.   Členské štáty spracúvajú žiadosti o vývozné povolenia čo najskôr, ale rozhodnutie vydávajú najneskôr do piatich pracovných dní odo dňa, keď boli príslušným orgánom poskytnuté všetky požadované informácie. Za mimoriadnych okolností a z náležite opodstatnených dôvodov možno túto lehotu predĺžiť o ďalších 5 pracovných dní.

               3.   Pri rozhodovaní o tom, či sa má na základe tohto nariadenia vývozné povolenie udeliť, členské štáty zohľadňujú všetky relevantné aspekty, ak je to vhodné vrátane toho, či je účelom vývozu okrem iného:

                           —

                           splniť si povinnosti týkajúce sa dodania v rámci postupu spoločného obstarávania podľa článku 5 rozhodnutia Európskeho parlamentu a Rady č. 1082/2013/EÚ (7),

                           —

                           podporiť vytváranie zásob zdravotníckych protiopatrení alebo osobných ochranných prostriedkov v rámci systému rescEU na účely boja proti závažným cezhraničným ohrozeniam zdravia, ako sa uvádzajú vo vykonávacom rozhodnutí Komisie (EÚ) 2019/570 (8),

                           —

                           reagovať na žiadosti o pomoc adresované mechanizmu Únie v oblasti civilnej ochrany (UPCM) a podporiť zosúladené podporné opatrenia koordinované mechanizmom integrovanej politickej reakcie na krízu (IPCR), Komisiou alebo inými inštitúciami Únie,

                           —

                           podporiť činnosti vyplývajúce zo štatútu organizácií poskytujúcich pomoc v zahraničí, ktoré požívajú ochranu na základe Ženevského dohovoru, ak nenarušujú schopnosť týchto organizácií fungovať ako národné organizácie poskytujúce pomoc,

                           —

                           podporiť činnosť celosvetovej siete Svetovej zdravotníckej organizácie na varovanie pred vypuknutím ochorení a reakciu na ne (GOARN),

                           —

                           poskytovať dodávky zahraničným operáciám členských štátov EÚ vrátane vojenských operácií, medzinárodných policajných misií a/alebo civilných medzinárodných mierových misií,

                           —

                           poskytovať dodávky pre zahraničné delegácie Únie a jej členských štátov.

               4.   Členské štáty môžu zohľadniť aj iné aspekty, napríklad stupeň integrácie trhu s príslušnými výrobkami bez ohľadu na to, či sa dosiahla na základe dohody o vytvorení zóny voľného obchodu s určenou krajinou exportu, alebo na základe geografickej blízkosti.

               5.   Pri rozhodovaní o udelení vývozného povolenia musia členské štáty zabezpečiť primerané dodávky v Únii s cieľom uspokojiť dopyt po OOP uvedených v prílohe I. Vývozné povolenia sa preto môžu udeliť len vtedy, keď predmetná zásielka nepredstavuje hrozbu pre dostupnosť tohto tovaru na trhu predmetného členského štátu ani inde v Únii. S cieľom čo najlepšie posúdiť situáciu členské štáty informujú Komisiu na tejto e-mailovej adrese: SG-CCH@ec.europa.eu, a to najmä v prípadoch, keď objem plánovaného vývozu môže spôsobiť nedostatok.

               6.   Komisia vydáva stanovisko do 48 hodín od prijatia žiadosti.

               7.   Členské štáty môžu rozhodnúť o použití elektronických dokladov na účely spracúvania žiadostí o vývozné povolenie.

            Článok 4
            Oznámenia

               1.   Členské štáty bezodkladne informujú Komisiu o udelených a zamietnutých povoleniach.

               2.   Tieto oznámenia obsahujú nasledujúce prvky:

                           a)

                           názov a kontaktné údaje príslušného orgánu;

                           b)

                           totožnosť vývozcu;

                           c)

                           krajina určenia;

                           d)

                           konečný príjemca;

                           e)

                           schválenie alebo zamietnutie udelenia vývozného povolenia;

                           f)

                           kód tovaru;

                           g)

                           množstvo;

                           h)

                           jednotky a opis tovaru.

                     Oznámenia sa podávajú elektronicky na tejto adrese: TRADE-EXPORTAUTHORISATIONPPE@ec.europa.eu.

               3.   Komisia zverejňuje informácie o udelených a zamietnutých povoleniach, pričom náležite zohľadňuje dôverný charakter predložených údajov.

            Článok 5
            Doložka o preskúmaní
            Komisia monitoruje situáciu a v prípade potreby urýchlene preskúma potrebu uplatňovania tohto nariadenia a vymedzenia výrobkov, na ktoré sa vzťahuje, pričom zohľadňuje vývoj epidemiologickej krízy spôsobenej ochorením COVID-19 a primeranosť ponuky a dopytu na trhu Únie.

            Článok 6
            Záverečné ustanovenia
            Toto nariadenie nadobúda účinnosť 26. apríla 2020. Uplatňuje sa počas obdobia 30 dní.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. apríla 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 83, 27.3.2015, s. 34.

            (2)  Vykonávacie nariadenie Komisie (EÚ) 2020/402 zo 14. marca 2020 ktorým sa vývoz určitých výrobkov podmieňuje vydaním vývozného povolenia (Ú. v. EÚ L 77 I, 15.3.2020, s. 1).

            (3)  Vykonávacie nariadenie Komisie (EÚ) 2020/426 z 19. marca 2020, ktorým sa mení vykonávacie nariadenie Komisie (EÚ) 2020/402 zo 14. marca 2020, ktorým sa vývoz určitých výrobkov podmieňuje vydaním vývozného povolenia (Ú. v. EÚ L 84 I, 20.3.2020, s. 1).

            (4)  Pozri článok 4 ods. 2 písm. a) nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

            (5)  V súvislosti s transakciami, na ktoré sa vzťahuje výnimka, pozri článok 269 ods. 2 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1) v znení zmien.

            (6)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244(1999) a so stanoviskom Medzinárodného súdneho dvora k vyhláseniu nezávislosti Kosova.

            (7)  Rozhodnutie Európskeho parlamentu a Rady č. 1082/2013/EÚ z 22. októbra 2013 o závažných cezhraničných ohrozeniach zdravia, ktorým sa zrušuje rozhodnutie č. 2119/98/ES (Ú. v. EÚ L 293, 5.11.2013, s. 1).

            (8)  Vykonávacie rozhodnutie Komisie (EÚ) 2019/570 z 8. apríla 2019, ktorým sa stanovujú pravidlá vykonávania rozhodnutia Európskeho parlamentu a Rady č. 1313/2013/EÚ, pokiaľ ide o kapacity rescEU, a ktorým sa mení vykonávacie rozhodnutie Komisie 2014/762/EÚ (Ú. v. EÚ L 99, 10.4.2019, s. 41).

            PRÍLOHA I

               Ochranné prostriedky

            Prostriedky uvedené v tejto prílohe zodpovedajú ustanoveniam nariadenia Európskeho parlamentu a Rady (EÚ) 2016/425 (1) alebo smernice Rady 93/42/EHS (2) o zdravotníckych pomôckach triedy I.

                        Kategória

                        Opis

                        Číselné znaky KN

                        Ochranné okuliare a clony

                                    —

                                    Ochrana pred potenciálne infekčným materiálom,

                                    —

                                    obkolesujú oči a ich okolie,

                                    —

                                    kompatibilné s rozličnými modelmi masiek s filtračnou lícnicovou časťou (FFP) a tvárových masiek,

                                    —

                                    priehľadné šošovky alebo zorníky,

                                    —

                                    opätovne použiteľné (možno ich vyčistiť a dezinfikovať) alebo položky určené na jednorazové použitie,

                                    —

                                    môžu tesne priliehať k pokožke tváre.

                        ex 9004 90 10
                        ex 9004 90 90

                        Prostriedky na ochranu nosovej a ústnej dutiny

                                    —

                                    Rúška na ochranu používateľa pred potenciálne infekčným materiálom alebo na zabránenie šíreniu takéhoto materiálu zo strany používateľa,

                                    —

                                    opätovne použiteľné (možno ich vyčistiť a dezinfikovať) alebo položky určené na jednorazové použitie,

                                    —

                                    môžu zahŕňať ochranný štít na tvár,

                                    —

                                    tiež vybavené vymeniteľnými filtrom.

                        ex 6307 90 98
                        ex 9020 00 00

                        Ochranné odevy

                                    —

                                    Nesterilné odevy (napr. plášť, kombinéza) na ochranu používateľa pred potenciálne infekčným materiálom alebo na zabránenie šíreniu takéhoto materiálu zo strany používateľa,

                                    —

                                    opätovne použiteľné (možno ich vyčistiť a dezinfikovať) alebo položky určené na jednorazové použitie.

                        ex 3926 20 00
                        ex 4015 90 00
                        ex 6113 00
                        ex  6114
                        ex 6210 10 10
                        6210 10 92
                        ex 6210 10 98
                        ex 6210 20 00
                        ex 6210 30 00
                        ex 6210 40 00
                        ex 6210 50 00
                        ex 6211 32 10
                        ex 6211 32 90
                        ex 6211 33 10
                        ex 6211 33 90
                        ex 6211 39 00
                        ex 6211 42 10
                        ex 6211 42 90
                        ex 6211 43 10
                        ex 6211 43 90
                        ex 6211 49 00
                        ex 9020 00 00

               (1)  Nariadenie Európskeho parlamentu a Rady (EÚ) 2016/425 z 9. marca 2016 o osobných ochranných prostriedkoch a o zrušení smernice Rady 89/686/EHS (Ú. v. EÚ L 81, 31.3.2016, s. 51).

               (2)  Smernica Rady 93/42/EHS zo 14. júna 1993 o zdravotníckych pomôckach (Ú. v. ES L 69, 12.7.1993, s. 1).

            PRÍLOHA II

               Žiadosť o vývozné povolenie podľa článku 2

            Členské štáty pri udeľovaní vývozných povolení dbajú o to, aby z vydaného formulára jasne vyplývalo, o aký druh povolenia ide. Toto vývozné povolenie platí do dátumu uplynutia jeho platnosti vo všetkých členských štátoch Európskej únie.

                        EURÓPSKA ÚNIA

                        Vývoz osobných ochranných prostriedkov [nariadenie (EÚ) 2020/568]

                                    1.

                                    Vývozca

                                       (číslo EORI v náležitom prípade)

                                    2.

                                    Číslo povolenia

                                    3.

                                    Dátum uplynutia platnosti

                                    4.

                                    Vydávajúci orgán

                                    5.

                                    Krajina určenia

                                    6.

                                    Konečný príjemca

                                    6a.

                                    Prispieva vývoz k jednému z aspektov uvedených v článku 3 alebo je cieľom vývozu umožniť poskytnutie pohotovostných zásob v rámci humanitárnej pomoci, ako sa uvádza v článku 2 ods. 6?

                                    7.

                                    Kód tovaru

                                    8.

                                    Množstvo

                                    9.

                                    Jednotka

                                    10.

                                    Opis tovaru

                                    11.

                                    Miesto

                                    7.

                                    Kód tovaru

                                    8.

                                    Množstvo

                                    9.

                                    Jednotka

                                    10.

                                    Opis tovaru

                                    11.

                                    Miesto

                                    7.

                                    Kód tovaru

                                    8.

                                    Množstvo

                                    9.

                                    Jednotka

                                    10.

                                    Opis tovaru

                                    11.

                                    Miesto

                                    7.

                                    Kód tovaru

                                    8.

                                    Množstvo

                                    9.

                                    Jednotka

                                    10.

                                    Opis tovaru

                                    11.

                                    Miesto

                                    12.

                                    Podpis, miesto a dátum, pečiatka

               Vysvetlivky k formuláru vývozného povolenia

            Pokiaľ nie je uvedené inak, povinne sa vypĺňajú všetky kolónky.
            Kolónky 7 až 11 sa opakujú 4-krát, aby bolo možné požiadať o povolenie pre 4 rôzne výrobky.

                        Kolónka 1

                        Vývozca

                        Celé meno (názov) a adresa vývozcu, ktorému bolo povolenie vydané + číslo EORI v náležitom prípade.

                        Kolónka 2

                        Číslo povolenia

                        Číslo povolenia vypĺňa orgán vydávajúci vývozné povolenie a má tento formát: XXrrrr999999, kde XX je 2-miestny alfabetický kód geonomenklatúry  (1) vydávajúceho členského štátu, rrrr je 4-miestne číslo roku vydania povolenia, 999999 je 6-miestne číslo, ktoré je jedinečné v rámci XXrrrr a prideľuje ho vydávajúci orgán.

                        Kolónka 3

                        Dátum uplynutia platnosti

                        Vydávajúci orgán môže určiť dátum uplynutia platnosti povolenia. Tento dátum uplynutia platnosti nemôže byť skorší ako 30 dní po nadobudnutí účinnosti tohto nariadenia.
                        Ak vydávajúci orgán neurčí žiadny dátum uplynutia platnosti, platnosť povolenia uplynie najneskôr 30 dní po nadobudnutí účinnosti tohto nariadenia.

                        Kolónka 4

                        Vydávajúci orgán

                        Úplný názov a adresa orgánu členského štátu, ktorý vývozné povolenie vydal.

                        Kolónka 5

                        Krajina určenia

                        2-miestny abecedný kód geonomenklatúry krajiny určenia tovaru, na ktorý sa povolenie vydáva.

                        Kolónka 6

                        Konečný príjemca

                        Úplné meno (názov) a adresa konečného príjemcu tovaru, ak je známy v čase vydania povolenia + číslo EORI v náležitom prípade. Ak konečný príjemca nie je v čase vydania známy, toto pole sa nevypĺňa.

                        Kolónka 6a

                        Prispieva vývoz k jednému z aspektov uvedených v článku 3 alebo je cieľom vývozu umožniť poskytnutie pohotovostných zásob v rámci humanitárnej pomoci, ako sa uvádza v článku 2 ods. 6?

                        Ak vývoz prispieva k jednému z aspektov uvedených v článku 3 alebo ak je cieľom vývozu umožniť poskytnutie pohotovostných zásob v rámci humanitárnej pomoci, ako sa uvádza v článku 2 ods. 6, túto skutočnosť treba uviesť.

                        Kolónka 7

                        Kód tovaru

                        Číselný kód harmonizovaného systému alebo číselný znak kombinovanej nomenklatúry (2), do ktorého je tovar na vývoz zatriedený v čase vydania povolenia.

                        Kolónka 8

                        Množstvo

                        Množstvo tovaru merané v jednotkách deklarovaných v kolónke 9.

                        Kolónka 9

                        Jednotka

                        Merná jednotka, v ktorej je vyjadrené množstvo deklarované v kolónke 8. Použijú sa jednotky počet kusov „P/ST“ pre tovar počítaný na kusy (napr. rúška).

                        Kolónka 10

                        Opis tovaru

                        Zrozumiteľný slovný opis, natoľko presný, aby umožňoval identifikáciu tovaru.

                        Kolónka 11

                        Miesto

                        Kód geonomenklatúry členského štátu, kde sa tovar nachádza. Ak sa tovar nachádza v členskom štáte vydávajúceho orgánu, táto kolónka sa musí ponechať prázdna.

                        Kolónka 12

                        Podpis, pečiatka, miesto a dátum

                        Podpis a pečiatka vydávajúceho orgánu. Miesto a dátum vydania povolenia.

               (1)  Nariadenie Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7).

               (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).


title: Vykonávacie nariadenie Komisie (EÚ) 2020/915 z 25. júna 2020, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Riso Nano Vialone Veronese“ (CHZO)

text:
                  2.7.2020

                  SK

                  Úradný vestník Európskej únie

                  L 209/5

         VYKONÁVACIE NARIADENIE KOMISIE (EÚ) 2020/915
         z 25. júna 2020,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Riso Nano Vialone Veronese“ (CHZO)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného zemepisného označenia „Riso Nano Vialone Veronese“ zapísanej do registra na základe vykonávacieho nariadenia Komisie (EÚ) č. 205/2009 (2).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (3).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Riso Nano Vialone Veronese“ (CHZO) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 25. júna 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 205/2009 zo 16. marca 2009, ktorým sa schvaľujú malé zmeny a doplnenia špecifikácie názvu zaradeného do registra chránených označení pôvodu a chránených zemepisných označení [Riso Nano Vialone Veronese (IGP)] (Ú. v. EÚ L 71, 17.3.2009, s. 15).

            (3)  Ú. v. EÚ C 70, 4.3.2020, s. 33.


title: Vykonávacie nariadenie Komisie (EÚ) 2020/1156 zo 4. augusta 2020, ktorým sa konečné antidumpingové clo uložené vykonávacím nariadením Komisie (EÚ) 2018/186 na dovoz určitých druhov ocele odolnej proti korózii s pôvodom v Čínskej ľudovej republike rozširuje na dovoz určitých druhov mierne upravenej ocele odolnej proti korózii

text:
                  5.8.2020

                  SK

                  Úradný vestník Európskej únie

                  L 255/36

         VYKONÁVACIE NARIADENIE KOMISIE (EÚ) 2020/1156
         zo 4. augusta 2020,
         ktorým sa konečné antidumpingové clo uložené vykonávacím nariadením Komisie (EÚ) 2018/186 na dovoz určitých druhov ocele odolnej proti korózii s pôvodom v Čínskej ľudovej republike rozširuje na dovoz určitých druhov mierne upravenej ocele odolnej proti korózii
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 13 ods. 3 a článok 14 ods. 5,
         keďže:
         1.   POSTUP

         1.1.   Existujúce opatrenia

                     (1)

                     Komisia uložila vykonávacím nariadením Komisie (EÚ) 2018/186 (2) (ďalej len „pôvodné nariadenie“) konečné antidumpingové clo na dovoz určitých druhov ocele odolnej proti korózii s pôvodom v Čínskej ľudovej republike (ďalej len „Čína“ alebo „ČĽR“). Platné individuálne antidumpingové clá sa pohybujú v rozmedzí od 17,2 % do 27,9 %. Všetkým spolupracujúcim vyvážajúcim výrobcom nezaradeným do vzorky uvedeným v prílohe k uvedenému nariadeniu bolo uložené clo vo výške 26,1 % a všetci ostatní (nespolupracujúci) vyvážajúci výrobcovia podliehajú reziduálnemu clu vo výške 27,9 %.

                     (2)

                     Tieto opatrenia sa budú ďalej uvádzať ako „platné opatrenia“ a prešetrovanie, ktoré viedlo k uloženiu opatrení pôvodným nariadením, sa bude ďalej uvádzať ako „pôvodné prešetrovanie“.

               1.2.   Začatie prešetrovania z úradnej moci

                     (3)

                     Komisia mala k dispozícii dostatočné dôkazy o tom, že platné opatrenia sa obchádzali miernymi úpravami dotknutého výrobku. Konkrétnejšie, zo štatistík na úrovni desaťmiestnych kódov TARIC vyplýva, že po uložení konečného antidumpingového cla došlo k významnej zmene v štruktúre obchodu, pokiaľ ide o vývoz z Čínskej ľudovej republiky do Únie.

                     (4)

                     Dôkazy poukazovali na skutočnosť, že táto zmena vyplýva z dovozu mierne upraveného dotknutého výrobku a že neexistovala žiadna náležitá príčina ani ekonomické opodstatnenie na takúto prax, postupy či činnosť okrem uloženia cla.

                     (5)

                     Z dôkazov, ktoré mala Komisia k dispozícii, vyplynulo, že nápravné účinky platných opatrení boli oslabené, pokiaľ ide o množstvo aj ceny.

                     (6)

                     Komisia mala tiež k dispozícii dostatočné dôkazy, že vývoz mierne upraveného výrobku bol voči predtým stanovenej normálnej hodnote dumpingový.

                     (7)

                     Keďže po informovaní členských štátov Komisia teda stanovila, že existujú dostatočné dôkazy prima facie na začatie prešetrovania podľa článku 13 ods. 3 a článku 14 ods. 5 základného nariadenia, rozhodla sa prešetriť možné obchádzanie platných opatrení a zaviesť povinnosť registrácie dovozu mierne upraveného výrobku. V dôsledku toho Komisia prijala nariadenie (EÚ) 2019/1948 (3) (ďalej len „nariadenie o začatí prešetrovania“), ktorým začala prešetrovanie z vlastnej iniciatívy.

               1.3.   Dotknutý výrobok a prešetrovaný výrobok

                     (8)

                     Výrobkom, ktorého sa možné obchádzanie týka, sú ploché valcované výrobky zo železa alebo z legovanej alebo nelegovanej ocele; upokojené hliníkom; pokovované zinkom a/alebo hliníkom alebo s povlakom zinku a/alebo hliníka žiarovým pozinkovaním, a to bez použitia iného kovu; chemicky pasivované; obsahujúce: 0,015 hmotnostného % alebo viac, ale nie viac než 0,170 hmotnostného % uhlíka, 0,015 hmotnostného % alebo viac, ale nie viac než 0,100 hmotnostného % hliníka, nie viac než 0,045 hmotnostného % nióbu, nie viac než 0,010 hmotnostného % titánu a nie viac než 0,010 hmotnostného % vanádu; predkladané vo zvitkoch, v plechoch rezaných na dĺžku a úzkych pásoch.
                     Tieto výrobky sú vylúčené:

                                 —

                                 výrobky z nehrdzavejúcej ocele, z kremíkovej elektrotechnickej ocele a rýchloreznej ocele,

                                 —

                                 výrobky ďalej neupravené inak než valcovaním za tepla alebo valcovaním za studena (úberom za studena).

                     (9)

                     Dotknutý výrobok v súčasnosti patrí pod číselné znaky KN ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 a ex 7226 99 70 (kódy TARIC: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990092, 7226993010, 7226997094) a má pôvod v Čínskej ľudovej republike. Na tento výrobok sa ktorý vzťahujú pôvodné opatrenia.

                     (10)

                     Výrobkom, ktorý je predmetom prešetrovania pre možné obchádzanie, sú ploché valcované výrobky zo železa alebo z legovanej alebo nelegovanej ocele; pokovované zinkom a/alebo hliníkom a/alebo horčíkom alebo s povlakom zinku a/alebo hliníka a/alebo horčíka žiarovým pozinkovaním, tiež legované kremíkom; chemicky pasivované; tiež s dodatočnou úpravou povrchu, napríklad naolejovaním alebo zatavením; obsahujúce: nie viac ako 0,5 hmotnostného % uhlíka, nie viac ako 1,1 hmotnostného % hliníka, nie viac ako 0,12 hmotnostného % nióbu, nie viac ako 0,17 hmotnostného % titánu a nie viac ako 0,15 hmotnostného % vanádu; predkladané vo zvitkoch, v plechoch rezaných na dĺžku a úzkych pásoch.
                     Tieto výrobky sú vylúčené:

                                 —

                                 výrobky z nehrdzavejúcej ocele, z kremíkovej elektrotechnickej ocele a rýchloreznej ocele,

                                 —

                                 výrobky ďalej neupravené inak než valcovaním za tepla alebo valcovaním za studena (úberom za studena),

                                 —

                                 dotknutý výrobok vymedzený v odôvodnení 8.

                     (11)

                     Prešetrovaný výrobok v súčasnosti patrí pod číselné znaky KN ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (kódy TARIC: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093) a má pôvod v Čínskej ľudovej republike.

               1.4.   Prešetrovanie

                     (12)

                     Komisia náležite informovala o začatí prešetrovania orgány ČĽR, vyvážajúcich výrobcov v ČĽR, o ktorých je známe, že sa ich prešetrovanie týka, a združenie výrobného odvetvia Únie.

                     (13)

                     Podľa článku 3 ods. 1 nariadenia o začatí prešetrovania boli dotazníky pre vyvážajúcich výrobcov v ČĽR k dispozícii na webovom sídle GR TRADE (4).

                     (14)

                     Zainteresované strany dostali možnosť písomne vyjadriť svoje stanoviská a požiadať o vypočutie v lehote stanovenej v nariadení o začatí prešetrovania. Všetky strany boli pritom upozornené na skutočnosť, že nespolupráca môže viesť k uplatneniu článku 18 základného nariadenia a k stanoveniu záverov na základe dostupných skutočností.

                     (15)

                     Prihlásilo sa šesť skupín spoločností z ČĽR a združenie výrobného odvetvia Únie, ktoré zastupuje odvetvie Únie, ako sa vymedzuje v pôvodnom prešetrovaní.

                     (16)

                     Z uvedených šiestich skupín len dve predložili úplne vyplnené dotazníky a požiadali o oslobodenie od možných rozšírených opatrení v súlade s článkom 13 ods. 4 základného nariadenia:

                                 —

                                 Beijing Shougang Cold Rolling Co., Ltd., Shougang Jingtang United Iron & Steel Co., Ltd., a ich prepojení obchodníci China Shougang International Trade & Engineering Corp., Shougang Holding Trade (Hongkong) Limited a Shougang International (Rakúsko), GmbH (ďalej len „skupina Shougang“);

                                 —

                                 Bengang Steel Plates Co., Ltd., BX Steel POSCO Cold Rolled Sheet Co., Ltd., a ich prepojení obchodníci Benxi Iron & Steel Hong Kong Limited, Benxi Iron and Steel Group Europe, GmbH, Benxi Iron & Steel (Group) International Economic and Trading Co., Ltd., a Benxi Iron Steel America Limited (ďalej len „skupina BSP“).

                     (17)

                     V súlade s oznámením o dôsledkoch pandémie COVID-19 na antidumpingové a antisubvenčné prešetrovania (5) sa Komisia rozhodla nevykonať overovanie na mieste v priestoroch spoločností, ktoré požiadali o oslobodenie v dôsledku vypuknutia pandémie COVID-19. Namiesto toho Komisia zorganizovala videokonferenciu so skupinou Shougang s cieľom porovnaním overiť vyplnené dotazníky predložené skupinou.

                     (18)

                     Z tých istých dôvodov iný vývozca predložil písomné podanie namiesto toho, aby sa zúčastnil na požadovanom vypočutí.

               1.5.   Vykazované obdobie a obdobie prešetrovania

                     (19)

                     Obdobie prešetrovania sa vzťahovalo na obdobie od 1. januára 2013 do 30. septembra 2019 (ďalej len „obdobie prešetrovania“ alebo „OP“). Za obdobie prešetrovania sa zozbierali údaje v snahe prešetriť okrem iného údajnú zmenu v štruktúre obchodu. Za obdobie od 1. októbra 2018 do 30. septembra 2019 (ďalej len „vykazované obdobie“) sa zozbierali podrobnejšie údaje na preskúmanie možného oslabovania nápravných účinkov platných opatrení a existencie dumpingu.

               2.   VÝSLEDKY PREŠETROVANIA

         2.1.   Všeobecné úvahy

                     (20)

                     Podľa článku 13 ods. 1 základného nariadenia Komisia analyzovala, či došlo k zmene v štruktúre obchodu medzi dotknutým výrobkom a mierne upraveným výrobkom s pôvodom v ČĽR, či táto zmena vychádzala z praxe, procesu alebo činnosti, pre ktoré neexistuje iná dostatočne náležitá príčina alebo iné ekonomické opodstatnenie okrem vyhýbania sa uloženiu cla, a či sú k dispozícii dôkazy o ujme alebo o oslabovaní nápravných účinkov cla v súvislosti s cenami a/alebo množstvami prešetrovaného výrobku a či sú k dispozícii dôkazy o existencii dumpingu v súlade s článkom 2 základného nariadenia.

               2.2.   Miera spolupráce

                     (21)

                     V oznámení o začatí prešetrovania boli čínski vyvážajúci výrobcovia vyzvaní k tomu, aby spolupracovali a vyplnili dotazník, a tak preukázali, že ich vývoz nepredstavuje obchádzanie.

                     (22)

                     Zatiaľ čo do pôvodného antidumpingového prešetrovania bolo zapojených 19 skupín alebo spoločností, iba dve skupiny spoločností požiadali o oslobodenie a poskytli informácie požadované v tomto konaní. Tieto dve skupiny predstavovali 14 % z celkového dovozu z Číny deklarovaného vyvážajúcimi výrobcami počas pôvodného antidumpingového prešetrovania, ale menej ako 1 % z celkového dovozu prešetrovaného výrobku počas vykazovaného obdobia. Úroveň spolupráce bola teda nízka.

                     (23)

                     Na základe vyplnených dotazníkov sa informácie poskytnuté skupinou BSP považovali za neúplné a nespoľahlivé. Komisia preto informovala BSP o svojom úmysle nezohľadniť poskytnuté informácie a vyvodiť zistenia týkajúce sa skupiny na základe dostupných skutočností v súlade s článkom 18 základného nariadenia.

                     (24)

                     Skupina BSP predložila pripomienky k zámeru Komisie využiť dostupné skutočnosti, pokiaľ ide o skupinu. Nesúhlasila so záverom Komisie, že skupina neposkytla potrebné informácie, a tvrdila, že v plnom rozsahu spolupracovala s Komisiou tým, že všetky vyplnené dotazníky a odpovede na písomné upozornenie na nedostatky zaslala načas.

                     (25)

                     Skupina BSP tvrdila, že využitie dostupných skutočností nie je platné, pretože, po prvé, Komisia mala vopred požiadať o objasnenie nezrovnalostí týkajúcich sa množstiev vyvezených počas pôvodného prešetrovania. Po druhé, skupina tvrdila, že tabuľku s „kontrolným číslom výrobku“ („PCN“) nie je možné stanoviť a že kódy výrobkov používané spoločnosťami nemohli presne zodpovedať kontrolnému číslu výrobku určenému Komisiou. Skupina BSP napokon tvrdila, že nemohla poskytnúť presné chemické zloženie požadované Komisiou, keďže sa to nevyžaduje v priemyselných normách, a preto ho merala a zaznamenávala len na základe osobitnej žiadosti zákazníka.

                     (26)

                     Keďže skupina BSP nepredložila žiadne dôkazy, ktorými by sa menili závery Komisie, Komisia potvrdila svoj úmysel nezohľadniť vyplnený dotazník skupiny BSP a vyvodiť svoje zistenia týkajúce sa skupiny na základe dostupných skutočností podľa článku 18 dohody základného nariadenia.

                     (27)

                     Vývoz nespolupracujúcich výrobcov sa teda odhadol na približne 99 % celkového čínskeho vývozu prešetrovaného výrobku do Únie za vykazované obdobie. Komisia preto v prípade týchto vývozov použila v súlade s článkom 18 základného nariadenia dostupné skutočnosti.

                     (28)

                     Skupina Shougang spolupracovala, a ako sa uvádza v oddiele 4, bola oslobodená od rozšírených antidumpingových ciel.

               2.3.   Zmena v štruktúre obchodu

                     (29)

                     S cieľom určiť, či došlo k zmene v štruktúre obchodu, Komisia analyzovala objem dovozu dotknutého výrobku a objem dovozu prešetrovaného výrobku počas obdobia prešetrovania.

                     (30)

                     Dotknutý výrobok a prešetrovaný výrobok patria pod tie isté číselné znaky KN, ktoré zahŕňajú aj iné výrobky (t. j. triedy pre automobilový priemysel). Osobitné kódy TARIC, ktoré umožňujú určiť skutočnú úroveň dovozu, sa obom výrobkom pridelili až vo fáze začatia príslušných prešetrovaní, t. j. v decembri 2016 pre dotknutý výrobok (na ktorý sa vzťahujú antidumpingové opatrenia) a v novembri 2019 pre prešetrovaný výrobok. Komisia preto musela urobiť odhady príslušného dovozu.

                     (31)

                     Komisia pre obdobie od roku 2013 do roku 2016 na základe dôkazov poskytnutých v pôvodnom antidumpingovom prešetrovaní stanovila objem dovozu výrobkov vylúčených z rozsahu antidumpingových opatrení (väčšinou tried pre automobilový priemysel), ktoré patria pod rovnaké číselné znaky KN ako dotknutý výrobok, t. j. približne 15 % dovozu v rámci predmetných číselných znakov KN tvorili iné výrobky ako dotknutý výrobok (6).

                     (32)

                     Pre nasledujúce obdobie sa celkový dovoz stanovil na základe úplných číselných znakov KN, dovoz dotknutého výrobku bol založený na osobitných kódoch TARIC, dovoz tried pre automobilový priemysel bol založený na odhadoch predložených výrobným odvetvím Únie a dovoz prešetrovaného výrobku sa stanovil odčítaním.

                     (33)

                     Nasledujúca tabuľka obsahuje súhrn získaných informácií.

                           Tabuľka 1 Dovoz dotknutého výrobku a prešetrovaného výrobku z ČĽR do EÚ (v tonách)

                                    2013

                                    2014

                                    2015

                                    2016

                                    2017

                                    2018

                                    vykaz. obd.

                                 Dotknutý výrobok

                                 755 238  (7)

                                 907 319  (7)

                                 1 176 071  (7)

                                 1 981 490  (7)

                                 820 017  (8)

                                 754 (8)

                                 204 (8)

                                 Prešetrovaný výrobok

                                 30 000  – 35 000  (9)

                                 40 000  – 45 000  (9)

                                 5 000  – 10 000  (9)

                                 15 000  – 20 000  (9)

                                 977 932  (11)

                                 913 226  (11)

                                 988 937  (11)

                                 Ostatné výrobky (triedy pre automobilový priemysel)

                                 100 000  – 105 000  (9)

                                 115 000  – 120 000  (9)

                                 200 000  – 205 000  (9)

                                 330 000  – 335 000  (9)

                                 350 000  (12)

                                 450 000  (12)

                                 550 000  (12)

                                 Spolu (10)

                                 888 515

                                 1 067 434

                                 1 383 613

                                 2 331 165

                                 2 147 949

                                 1 363 980

                                 1 539 142

                                    Zdroj: Vykonávacie nariadenie Komisie (EÚ) 2018/186, Eurostat a odhady odvetvia.

                     (34)

                     Celkový objem dovozu dotknutého výrobku z ČĽR klesol z 1 857 490 ton počas obdobia prešetrovania pôvodného antidumpingového prešetrovania (október 2015 – september 2016) na 204 ton počas vykazovaného obdobia. Pokles bol obzvlášť výrazný od júna 2017, keď Komisia podmienila dovoz dotknutého výrobku registráciou (13).

                     (35)

                     Zároveň dovoz prešetrovaného výrobku začal rásť až od roku 2017. Medzi rokom 2017 a vykazovaným obdobím kolísal medzi 978 000 a 988 937 tonami, zatiaľ čo pred začiatkom pôvodného prešetrovania bol tento dovoz zanedbateľný.

                     (36)

                     Takmer úplný zánik dovozu dotknutého výrobku od uloženia antidumpingových opatrení v kombinácii so súčasným zvýšením dovozu prešetrovaného výrobku predstavuje významnú zmenu v štruktúre obchodu, ako sa vyžaduje v článku 13 ods. 1 základného nariadenia.

               2.4.   Existencia praktík obchádzania

                     (37)

                     V článku 13 ods. 1 základného nariadenia sa vyžaduje, aby zmena v štruktúre obchodu vychádzala z praxe, procesu alebo činnosti, pre ktoré neexistuje iná dostatočne náležitá príčina ani iné ekonomické opodstatnenie okrem uloženia cla. Prax, postup alebo činnosť okrem iného zahŕňajú aj mierne upravenie dotknutého výrobku, aby tak patril pod kódy colného sadzobníka, ktoré bežne nepodliehajú opatreniam, pokiaľ sa úpravou nemenia jeho podstatné vlastnosti.

                     (38)

                     Dotknutý výrobok a prešetrovaný výrobok majú rovnaké základné vlastnosti. Prešetrovaný výrobok sa získava malými úpravami dotknutého výrobku, a to napríklad miernou zmenou chemického zloženia výrobku alebo jeho povrchovej úpravy. Výrobcovia dotknutého výrobku môžu ľahko vykonať tieto úpravy a vyrábať dotknutý výrobok a prešetrovaný výrobok na rovnakých výrobných linkách. Výsledné výrobky sa môžu použiť na to isté použitie, t. j. v stavebníctve alebo na výrobu domácich spotrebičov. Z hľadiska výrobcov a používateľov by sa dotknutý výrobok a prešetrovaný výrobok mali považovať za rovnaký výrobok.

                     (39)

                     Iba dve skupiny čínskych vyvážajúcich výrobcov zaslali žiadosť o oslobodenie s cieľom preukázať, že sú skutočnými výrobcami prešetrovaného výrobku a po uložení pôvodných opatrení nezvýšili svoj predaj tohto výrobku v Únii. Títo dvaja výrobcovia predstavovali iba zlomok (menej ako 1 %) dovozu prešetrovaného výrobku vo vykazovanom období. Pri pôvodnom antidumpingovom prešetrovaní naopak spolupracovalo 19 skupín čínskych vývozcov. Táto nízka úroveň spolupráce naznačovala, že mnohí čínski vývozcovia prešetrovaného výrobku, neboli ochotní poskytnúť dôkaz o tom, že po uložení antidumpingových opatrení nevykonávali mierne úpravy dotknutého výrobku. Komisia preto musela ako dostupné skutočnosti použiť iné zdroje informácií, aby získala nesporné dôkazy o existencii obchádzania.

                     (40)

                     Výrobné odvetvie Únie uviedlo príklady postupov, ktoré čínski vývozcovia používajú na mierne úpravy dotknutého výrobku, aby sa naň vzťahovali osobitné kódy colného sadzobníka, na ktoré sa opatrenia nevzťahovali. Touto informáciou sa potvrdila existencia rôznych praktík obchádzania.

                     (41)

                     Združenie výrobného odvetvia Únie predložilo osvedčenie o skúške dovezenej vzorky, v ktorom sa uvádza, že do povrchovej úpravy bol pridaný horčík. Na výrobok sa v dôsledku tejto miernej úpravy vzťahoval iný kód TARIC ako na dotknutý výrobok, a preto sa naň pôvodné opatrenia nevzťahovali.

                     (42)

                     Okrem toho združenie výrobného odvetvia Únie poskytlo propagačný materiál čínskeho vývozcu, ktorý propagoval predaj druhov ocele odolnej proti korózii s povrchovou úpravou, do ktorej bol pridaný horčík, pričom bolo osobitne uvedené, že sa na tento výrobok nebudú uplatňovať žiadne antidumpingové opatrenia.

                     (43)

                     Združenie výrobného odvetvia Únie tiež predložilo informácie naznačujúce, že niektorí dovozcovia sa snažili dosiahnuť, aby ich dovoz nepatril do rozsahu pôsobnosti platných opatrení, a to napríklad dovozom výrobku, ktorý mal tenkú olejovú povrchovú úpravu alebo ktorý bol naolejovaný iba niekoľko metrov na začiatku a na konci vrátane oka zvitku, zatiaľ čo zvyšok zvitku zostal pasivovaný, a preto podliehal pôvodným opatreniam.

                     (44)

                     Na základe všetkých uvedených zistení, ktoré tvoria dostupné údaje o nespolupracujúcich vyvážajúcich výrobcoch, Komisia skonštatovala existenciu praktík obchádzania v zmysle článku 13 ods. 1 základného nariadenia na úrovni krajiny pre celý dovoz prešetrovaného výrobku z ČĽR. Tieto praktiky obchádzania majú podobu mierneho upravenia dotknutého výrobku tak, aby patril pod kódy colného sadzobníka, na ktoré sa opatrenia bežne nevzťahujú.

                     (45)

                     Okrem uvedeného aj iné jurisdikcie skonštatovali čínske praktiky obchádzania vyplývajúce z uloženia antidumpingových opatrení na dotknutý výrobok.

                     (46)

                     Austrália v roku 2016 uzavrela prešetrovanie obchádzania antidumpingových opatrení, pri ktorom zistila, že vyvážaná nelegovaná galvanizovaná oceľ bola mierne upravená drobnou zmenou výrobného procesu pridaním legujúcich prvkov (14).

                     (47)

                     Spojené štáty americké vo februári 2020 takisto dospeli k záveru, že došlo k obchádzaniu v prípade určitých druhov ocele odolnej voči korózii, keď bol tento výrobok prepravený z Číny do niekoľkých tretích krajín (Kostarika, Malajzia a Spojené arabské emiráty), kde sa podrobil menšiemu spracovaniu (15).

                     (48)

                     Uvedené postupy naznačujú, že čínski vývozcovia zaviedli praktiky obchádzania, a to nielen pokiaľ ide o vývoz do Únie, ale aj na iné vývozné trhy.

               2.5.   Oslabovanie nápravných účinkov cla

                     (49)

                     Ako je uvedené v tabuľke 1, dovoz prešetrovaného výrobku čínskymi vývozcami do Únie sa medzi rokom 2016 a vykazovaným obdobím výrazne zvýšil. Vo vykazovanom období predstavoval prešetrovaný výrobok 53 % poškodzujúceho dovozu v období pôvodného antidumpingového prešetrovania.

                     (50)

                     Pokiaľ ide o objem, počas vykazovaného obdobia výrobné odvetvie Únie vykázalo predaj v Únii od 4 000 000 do 5 000 000 ton, zatiaľ čo celkový dovoz dotknutého výrobku a prešetrovaného výrobku predstavoval 2 441 000 ton, čo viedlo k celkovej spotrebe v Únii od 6 441 000 do 7 441 000 ton. Podiel čínskeho dovozu na trhu sa preto odhadoval na úrovni viac ako 13 %.

                     (51)

                     Pokiaľ ide o ceny, Komisia porovnala vývoznú cenu mierne upraveného výrobku s predajnou cenou výrobného odvetvia Únie počas vykazovaného obdobia.

                     (52)

                     Keďže ceny a náklady sa od pôvodného prešetrovania vyvíjali, cieľová cena dotknutého výrobku v pôvodnom prešetrovaní už neodzrkadľovala cenu počas vykazovaného obdobia. Komisia preto porovnala vývoznú cenu mierne upraveného výrobku s cenou výrobného odvetvia Únie počas vykazovaného obdobia, ako ju stanovilo výrobné odvetvie Únie.

                     (53)

                     Čínska dovozná cena vykázaná Eurostatom je kombináciou mierne upraveného dotknutého výrobku a drahších tried ocele pre automobilový priemysel. Vzhľadom na nízku úroveň spolupráce čínskych vývozcov a vzhľadom na neexistenciu akýchkoľvek iných spoľahlivých informácií sa Komisia opierala o odhad, ktorý predložilo výrobné odvetvie Únie, že cena tried ocele pre automobilový priemysel je o 20 % vyššia ako cena dotknutého výrobku, čo sa uplatňuje aj na čínsky dovoz podobných výrobkov.

                     (54)

                     Uplatnením rozdielu ceny medzi dotknutým výrobkom a prešetrovaným výrobkom na dovoznú hodnotu prešetrovaného výrobku, stanovenú v Eurostate, čínske dovozné ceny prešetrovaného výrobku podhodnocovali cenu Únie počas vykazovaného obdobia o približne 4 %. Výrobné odvetvie Únie tiež predložilo údaje, ktoré ukazujú, že sa stále nachádza v stratovej situácii.

                     (55)

                     Vzhľadom na významný objem dovozu prešetrovaného výrobku, ktorý do veľkej miery nahradil dovoz dotknutého výrobku po uložení pôvodných opatrení, a na jeho nízke ceny sa dospelo k záveru, že nápravné účinky cla boli oslabené, pokiaľ ide o množstvo aj cenu.

               2.6.   Dôkazy o existencii dumpingu vo vzťahu k normálnej hodnote, ktorá bola predtým stanovená pre podobný výrobok

                     (56)

                     V súlade s článkom 13 ods. 1 základného nariadenia Komisia preskúmala, či boli vývozné ceny prešetrovaného výrobku dumpingové.

                     (57)

                     Komisia vzhľadom na zanedbateľnú úroveň spolupráce vyvážajúcich výrobcov založila vývoznú cenu na údajoch Eurostatu upravených na základe odhadu výrobného odvetvia Únie, ako je vysvetlené v odôvodnení (53).

                     (58)

                     Čínska priemerná dovozná cena podľa Eurostatu, upravená tak, aby zodpovedala hodnote zo závodu, na základe údajov od jediného spolupracujúceho vývozcu týkajúcich sa úprav, sa porovnala s váženým priemerom normálnej hodnoty stanoveným v pôvodnom prešetrovaní.

                     (59)

                     Porovnanie normálnej hodnoty a vývoznej ceny ukázalo, že nespolupracujúci vyvážajúci výrobcovia počas vykazovaného obdobia dosiahli úroveň dumpingu približne 14 %.

               2.7.   Záver

                     (60)

                     Komisia na základe uvedených zistení dospela k záveru, že konečné antidumpingové clo uložené na dotknutý výrobok, ako sa vymedzuje v pôvodnom prešetrovaní, sa obchádzalo dovozom mierne upraveného výrobku s pôvodom v ČĽR.

                     (61)

                     Pri prešetrovaní sa ukázalo, že došlo k zmene v štruktúre obchodu medzi ČĽR a Úniou, ktorá vychádzala z praxe, procesu alebo činnosti, pre ktoré neexistovala dostatočne náležitá príčina ani iné ekonomické opodstatnenie okrem uloženia cla.

                     (62)

                     Komisia zistila, že nápravné účinky cla sú oslabené z hľadiska cien a/alebo množstiev podobného výrobku. Bol stanovený aj dôkaz o existencii dumpingu vo vzťahu k normálnym hodnotám predtým stanoveným pre podobný výrobok.

               3.   OPATRENIA

                     (63)

                     Vzhľadom na uvedené zistenia sa dospelo k záveru, že konečné antidumpingové clo uložené na určité druhy ocele odolnej proti korózii s pôvodom v ČĽR sa obchádza dovozom prešetrovaného výrobku s pôvodom v ČĽR.

                     (64)

                     V súlade s článkom 13 ods. 1 základného nariadenia by sa platné antidumpingové opatrenia na dovoz určitých druhov ocele odolnej proti korózii s pôvodom v ČĽR mali preto rozšíriť na dovoz prešetrovaného výrobku s pôvodom v ČĽR.

                     (65)

                     Podľa článku 13 ods. 3 a článku 14 ods. 5 základného nariadenia, v ktorých sa stanovuje, že na dovoz, ktorý vstúpil do Únie v rámci registrácie uloženej nariadením o začatí prešetrovania, by sa mali vzťahovať všetky rozšírené opatrenia, by sa malo vyberať antidumpingové clo z uvedeného dovozu prešetrovaného výrobku s pôvodom v ČĽR do Únie.

               4.   ŽIADOSTI O OSLOBODENIE

                     (66)

                     Dve skupiny vyvážajúcich výrobcov z ČĽR požiadali o oslobodenie od možných rozšírených opatrení a predložili žiadosť o oslobodenie v súlade s článkom 13 ods. 4 základného nariadenia.

                     (67)

                     Ako sa uvádza v odôvodnení (26), jedna skupina čínskych vyvážajúcich výrobcov neposkytla vo svojej žiadosti o oslobodenie potrebné informácie, a preto Komisia informácie predložené touto skupinou spoločností nevzala do úvahy.

                     (68)

                     Jediná spolupracujúca skupina vyvážajúcich výrobcov a ich prepojení obchodníci poskytli informácie, že už predávala malý objem prešetrovaného výrobku pred uložením pôvodných opatrení a odvtedy nedošlo k žiadnej zmene v štruktúre obchodu. Preto sa nezistilo, že by sa skupina podieľala na praktikách obchádzania, a Komisia dospela k záveru, že oslobodenie tejto skupiny je oprávnené.

                     (69)

                     Ako sa uvádza v odôvodnení 17, Komisia sa rozhodla nevykonať overovania na mieste v priestoroch skupín spoločností, ktoré požiadali o oslobodenie.

                     (70)

                     Podľa oznámenia o dôsledkoch vypuknutia ochorenia COVID-19 na antidumpingové a antisubvenčné prešetrovania môže Komisia hneď, ako sa oblasti, v ktorých majú prešetrovaní vyvážajúci výrobcovia svoje sídlo, už nebudú považovať za nebezpečné na to, aby bolo možné do nich vycestovať, začať revízne prešetrovanie ex officio podľa článku 11 ods. 3 základného nariadenia.

               5.   POSKYTNUTIE INFORMÁCIÍ

                     (71)

                     Všetky zainteresované strany boli informované o základných skutočnostiach a úvahách, ktoré viedli k uvedeným záverom, a boli vyzvané, aby predložili pripomienky. Ku konečnému poskytnutiu informácií sa vyjadrila len konfederácia Eurofer, navrhovateľ v pôvodnom prešetrovaní, ktorá podporila závery, ku ktorým dospela Komisia, a vyzvala ju, aby sledovala vývoj vývozu jediného vyvážajúceho výrobcu, ktorému bolo udelené oslobodenie.

                     (72)

                     Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 základného nariadenia,

               PRIJALA TOTO NARIADENIE:

            Článok 1

               1.   Konečné antidumpingové clo uložené vykonávacím nariadením (EÚ) 2018/186 na dovoz plochých valcovaných výrobkov zo železa alebo z legovanej ocele alebo nelegovanej ocele; upokojených hliníkom; pokovovaných zinkom a/alebo hliníkom alebo s povlakom zinku a/alebo hliníka žiarovým pozinkovaním, a to bez použitia iného kovu; chemicky pasivovaných; obsahujúcich: 0,015 hmotnostného % alebo viac, ale nie viac než 0,170 hmotnostného % uhlíka, 0,015 hmotnostného % alebo viac, ale nie viac než 0,100 hmotnostného % hliníka, nie viac než 0,045 hmotnostného % nióbu, nie viac než 0,010 hmotnostného % titánu a nie viac než 0,010 hmotnostného % vanádu; predkladaných vo zvitkoch, v plechoch rezaných na dĺžku a úzkych pásoch s pôvodom v Čínskej ľudovej republike,
               pričom tieto výrobky sú vylúčené:

                           —

                           výrobky z nehrdzavejúcej ocele, z kremíkovej elektrotechnickej ocele a rýchloreznej ocele,

                           —

                           výrobky ďalej neupravené inak než valcovaním za tepla alebo valcovaním za studena (úberom za studena),

                     dotknutý výrobok v súčasnosti patrí pod číselné znaky KN ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 a ex 7226 99 70 (kódy TARIC: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990092, 7226993010, 7226997094) a má pôvod v Čínskej ľudovej republike; na tento výrobok sa vzťahujú pôvodné opatrenia,
               sa týmto rozširuje na dovoz
               plochých valcovaných výrobkov zo železa alebo z legovanej ocele alebo nelegovanej ocele; pokovovaných zinkom a/alebo hliníkom a/alebo horčíkom alebo s povlakom zinku a/alebo hliníka a/alebo horčíka žiarovým pozinkovaním, tiež legovaných kremíkom; chemicky pasivovaných; tiež s dodatočnou úpravou povrchu, napríklad naolejovaním alebo zatavením; obsahujúcich: nie viac ako 0,5 hmotnostného % uhlíka, nie viac ako 1,1 hmotnostného % hliníka, nie viac ako 0,12 hmotnostného % nióbu, nie viac ako 0,17 hmotnostného % titánu a nie viac ako 0,15 hmotnostného % vanádu; predkladaných vo zvitkoch, v plechoch rezaných na dĺžku a úzkych pásoch.
               Tieto výrobky sú vylúčené:

                           —

                           výrobky z nehrdzavejúcej ocele, z kremíkovej elektrotechnickej ocele a rýchloreznej ocele,

                           —

                           výrobky ďalej neupravené inak než valcovaním za tepla alebo valcovaním za studena (úberom za studena),

                           —

                           dotknutý výrobok podľa vymedzenia na začiatku tohto článku,

                     v súčasnosti patriace pod číselné znaky KN ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (kódy TARIC: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093), s pôvodom v Čínskej ľudovej republike.

               2.   Toto rozšírenie sa nevzťahuje na dovoz uvedený v odseku 1 tohto článku, vyrobený ďalej uvedenými spoločnosťami:

                           Názov spoločnosti

                           Doplnkový kód TARIC

                           Beijing Shougang Cold Rolling Co., Ltd

                           C229

                           Shougang Jingtang United Iron and Steel Co., Ltd

                           C164

               3.   Uplatňovanie oslobodení udelených spoločnostiam konkrétne uvedeným v odseku 2 tohto článku je podmienené predložením platnej obchodnej faktúry, ktorú vystavil výrobca a ktorá musí obsahovať vyhlásenie s dátumom a podpisom pracovníka subjektu, ktorý túto faktúru vystavil, s uvedením jeho mena a funkcie, colným orgánom členských štátov. Toto vyhlásenie sa vypracuje takto: „Ja, podpísaný(-á), potvrdzujem, že (objem) určitých druhov ocele odolnej proti korózii predaných na vývoz do Európskej únie, na ktoré sa vzťahuje táto faktúra, vyrobila spoločnosť (názov a adresa spoločnosti) (doplnkový kód TARIC) v (dotknutej krajine). Vyhlasujem, že informácie uvedené v tejto faktúre sú úplné a správne.“ Ak takáto faktúra nebude predložená, uplatňuje sa antidumpingové clo uložené odsekom 1 tohto článku.

               4.   Clo rozšírené na odsekom 1 tohto článku sa vyberá z dovozu určitých druhov ocele odolnej proti korózii do Únie registrovaného v súlade s článkom 2 vykonávacieho nariadenia (EÚ) 2019/1948, ako aj s článkom 13 ods. 3 a článkom 14 ods. 5 nariadenia (EÚ) 2016/1036.

               5.   Pokiaľ nie je stanovené inak, uplatňujú sa platné ustanovenia týkajúce sa cla.

            Článok 2

               1.   Žiadosti o oslobodenie od cla rozšíreného článkom 1 sa podávajú písomne v jednom z úradných jazykov Európskej únie a musia byť podpísané osobou oprávnenou zastupovať subjekt, ktorý žiada o oslobodenie. Žiadosť sa musí zaslať na túto adresu:

                           European Commission

                           Directorate-General for Trade

                           Office: CHAR 04/039

                           1049 Bruxelles/Brussels

                           BELGIQUE/BELGIË

               2.   Komisia môže v súlade s článkom 13 ods. 4 nariadenia (EÚ) 2016/1036 rozhodnutím povoliť oslobodenie dovozu od spoločností, ktoré neobchádzajú antidumpingové opatrenia uložené vykonávacím nariadením (EÚ) 2018/186, od cla rozšíreného článkom 1 tohto nariadenia.

            Článok 3
            Colným orgánom sa týmto nariaďuje, aby zastavili registráciu dovozu, ktorá sa zaviedla v súlade s článkom 2 nariadenia (EÚ) 2019/1948.

            Článok 4
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 4. augusta 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 176, 30.6.2016, s. 21.

            (2)  Vykonávacie nariadenie Komisie (EÚ) 2018/186 zo 7. februára 2018, ktorým sa ukladá konečné antidumpingové clo a s konečnou platnosťou vyberá predbežné clo uložené na dovoz určitých druhov ocele odolnej proti korózii s pôvodom v Čínskej ľudovej republike (Ú. v. EÚ L 34, 8.2.2018, s. 16).

            (3)  Vykonávacie nariadenie Komisie (EÚ) 2019/1948 z 25. novembra 2019, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Komisie (EÚ) 2018/186 na dovoz určitých druhov ocele odolnej proti korózii s pôvodom v Čínskej ľudovej republike a ktorým sa zavádza registrácia takéhoto dovozu (Ú. v. EÚ L 304, 26.11.2019, s. 10).

            (4)  https://trade.ec.europa.eu/tdi/case_details.cfm?id=2409.

            (5)  Ú. v. EÚ C 86, 16.3.2020, s. 6.

            (6)  Ú. v. EÚ L 34, 8.2.2018, pozri odôvodnenia 64 až 66.

            (7)  85 % uplatniteľných číselných znakov KN, ako sú vymedzené pre príslušné obdobie v pôvodnom prešetrovaní. Na rok 2016 sa uplatnil rovnaký predpoklad.

            (8)  Kódy TARIC.

            (9)  Dovoz výrobkov iných, ako je dotknutý výrobok, ale vrátane prešetrovaného výrobku, ako aj tried pre automobilový priemysel pred uložením pôvodných opatrení predstavoval na základe zistení pôvodného prešetrovania v rokoch 2013 – 2016 okolo 15 % celkového dovozu na úrovni číselného znaku KN. Spolupracujúci vyvážajúci výrobca predával určité druhy výrobkov, na ktoré sa vzťahuje definícia prešetrovaného výrobku, už pred zavedením pôvodných opatrení v rokoch 2013 – 2016.

            (10)  Celkový dovoz pod číselnými znakmi KN vrátane dotknutého výrobku, prešetrovaného výrobku a iných výrobkov.

            (11)  Získané odčítaním, celkový dovoz mínus dovoz dotknutého výrobku a ostatných výrobkov.

            (12)  Odhad odvetvia na informácií o trhu za obdobie po pôvodnom prešetrovaní.

            (13)  Vykonávacie nariadenie Komisie (EÚ) 2017/1238 zo 7. júla 2017, ktorým sa zavádza registrácia dovozu určitých druhov ocele odolnej proti korózii s pôvodom v Čínskej ľudovej republike (Ú. v. EÚ L 177, 8.7.2017, s. 39).

            (14)  https://www.industry.gov.au/sites/default/files/adc/public-record/040_-_final_report_-_rep_290_and_298_0.pdf.

            (15)  https://www.trade.gov/press-release/us-department-commerce-announces-preliminary-rulings-self-initiated-circumvention.


title: Vykonávacie nariadenie Komisie (EÚ) 2020/1174 z 3. augusta 2020, ktorým sa do registra chránených označení pôvodu a chránených zemepisných označení zapisuje názov [„Ελαιόλαδο Μάκρης“ (Elaiolado Makris) (CHOP)]

text:
                  10.8.2020

                  SK

                  Úradný vestník Európskej únie

                  L 259/5

         VYKONÁVACIE NARIADENIE KOMISIE (EÚ) 2020/1174
         z 3. augusta 2020,
         ktorým sa do registra chránených označení pôvodu a chránených zemepisných označení zapisuje názov [„Ελαιόλαδο Μάκρης“ (Elaiolado Makris) (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Grécka o zápis názvu „Ελαιόλαδο Μάκρης“ (Elaiolado Makris) do registra.

                     (2)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Ελαιόλαδο Μάκρης“ (Elaiolado Makris) by sa mal zapísať do registra,

               PRIJALA TOTO NARIADENIE:

            Článok 1
            Názov „Ελαιόλαδο Μάκρης“ (Elaiolado Makris)(CHOP) sa zapisuje do registra.
            Názov uvedený v prvom odseku sa vzťahuje na výrobok triedy 1.5. Oleje a tuky (maslo, margarín, oleje atď.), ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. augusta 2020

                  Za Komisiu

                  v mene predsedníčky

               Janusz WOJCIECHOWSKI

                  člen Komisie

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 102, 30.3.2020, s. 13.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).